คลังเริ่มระบบอีเพย์เมนต์เฟสแรกต้นปีหน้า
กระทรวงการคลังเดินหน้าระบบอีเพย์เมนต์ต้นปีหน้า คาดเก็บภาษีมีประสิทธิภาพเพิ่มขึ้น
30 พ.ย. 2558

กระทรวงการคลังเดินหน้าระบบอีเพย์เมนต์ต้นปีหน้า คาดเก็บภาษีมีประสิทธิภาพเพิ่มขึ้น
นายสมชัย สัจจพงษ์ ปลัดกระทรวงการคลัง กล่าวว่า กระทรวงการคลังได้ประชุมกับธนาคารพาณิชย์และธนาคารของรัฐ เพื่อทำความเข้าใจการดำเนินการระบบชำระเงินทางระบบอิเล็กทรอนิกส์ หรือ อีเพย์เมนต์ เพื่อให้เตรียมความพร้อมของระบบที่จะดำเนินการเรื่องดังกล่าว หลังจากนี้จะมีการประชุมกับหน่วยงานที่เกี่ยวข้องอีก 2-3 ครั้ง และจะสรุปแนวทางการทั้งหมดให้คณะรัฐมนตรี (ครม.) เห็นชอบก่อนสิ้นปีนี้
สำหรับ ระบบอีเพย์เมนต์จะมีการดำเนินการ 5 ขั้น โดยในไตรมาสแรกของปี 2559 จะต้องเริ่มดำเนินการในขั้นที่ 1 โดยให้การจ่ายชำระเงินจะต้องใช้ทุกบัตร ทั้งการใช้เลขที่บัตรประชาชน เลขหมายโทรศัพท์ บัญชีอีเมล์ เป็นต้น ซึ่งอยู่ระหว่างการพิจารณาว่าจะให้ใช้บัตรอะไรในการจ่ายชำระเงินได้บ้าง
ขณะที่การดำเนินการที่เหลือ  คือ ขั้นที่ 2 การทำให้เครื่องชำระเงิน สามารถรับชำระเงินทุกบัตรข้างต้น  ขั้นที่ 3 การเชื่อโยงการชำระเงินทุกรายการเข้าสู่ระบบเข้าสู่ระบบภาษีกรมสรรพากร ขั้นที่ 4 การเชื่อโยงข้อมูลเข้าสู่ระสวัสดิการสังคมของภาครัฐ  และขั้นที่ 5 การให้แรงจูงใจเพื่อให้ประชาชนและผู้ประกอบการเข้ามาใช้ระบบอีเพย์เมนต์ จะดำเนินการให้เสร็จภายในปีหน้า